Jānis Pāvils II - Vikipēdija

# Jānis Pāvils II

### Vikipēdijas raksts

Pāvests Jānis Pāvils II (īstajā vārdā Karol Józef Wojtyła; dzimis 1920.g. 18.maijā, miris 2005.gada 2. aprīlī) bija Pāvests, Romas bīskaps un Romas Katoļu baznīcas galva. Viņš bija arī Vatikāna pilsētvalsts valdnieks.

Pāvests Jānis Pāvils II

Jānis Pāvils II kļuva par pāvestu 1978. gada 16. oktobrī, 455 gadus pēc iepriekšējās reizes, kad pāvests nebija itāļu izcelsmes. Viņš bija arī pirmais slāvu izcelsmes pāvests.

Savas dzīves laikā viņš cīnījās pret komunismu, neierobežotu kapitālismu un politisko apspiestību. Viņš bija kategoriski pret abortiem un aizstāvēja baznīcas tradicionālos uzskatus par cilvēka seksualitāti. Kā pāvests viņš devās vairāk nekā 100 ārzemju vizītēs, kas vienmēr piesaistīja ārkārtīgi daudz uzmanības, un kopumā ceļoja vairāk nekā visi iepriekšējie pāvesti kopā. Šie ceļojumi ir uzskatāmi par centieniem tuvināt pasaules tautas un reliģijas un šis mērķis vienmēr bija viņa pontifikāta uzmanības centrā.

Pāvests Jānis Pāvils II svētīja un kanonizēja vairāk nekā jebkurš no iepriekšējiem pāvestiem. Līdz 2004. gada oktobrim viņš bija svētījis 1340 cilvēku.

Vārdu Jānis Pāvils II viņš pieņēma, pieminot savu priekšteci Pāvestu Jāni Pāvilu I, kurš mira, pavadījis šajā amatā tikai 34 dienas.

## [izmainīt šo sadaļu] Biogrāfija

Karols Juzefs Voitila (poļu valodā Karol Józef Wojtyła (izruna)) piedzima 1920. gada 18.maijā Habsburgu armijas atvaļināta virsnieka ģimenē Vadovicē, Polijas dienvidos. Karols Juzefs jaunībā daudz kontaktējās ar tolaik plaukstošo Krakovas ebreju kopienu un piedzīvoja nacistu okupāciju. Tās laikā viņš strādāja akmeņlauztuvēs un ķīmijas rūpnīcā. Jaunībā viņš bija sportists, aktieris, dramaturgs un izcils valodnieks (tiek lēsts, ka viņš runāja vienpadsmit valodās, tekoši - astoņās: poļu, krievu, itāļu, franču, spāņu, portugāļu, vācu un angļu valodā. Viņš pārzināja arī latīņu valodu, kas ir katoļu baznīcas tradicionāli lietotā valoda.

Karols Voitila kļuva par priesteri 1948. gada 1. novembrī. Viņš pasniedza ētiku Uniwersytet Jagielloński Krakovā un vēlāk Ļubļinas Katoļu universitātē. 1958. gadā viņš kļuva par Krakovas bīskapa palīgu un pēc četriem gadiem uzņēmās bīskapijas vadību ar titulu Vicar Capitular. 1963. gada 30. decembrī Pāvests Pāvils VI iecēla viņu par Krakovas arhibīskapu. Kā bīskaps un arhibīskaps Karols Voitila līdzdarbojās Otrajā Vatikāna Padomē, sniedzot savu ieguldījumu dokumentos, ko vēlāk nosauca par "Dekrēts par reliģisko brīvību" (Dignitatis Humanae) un "Baznīcas pastorālā konstitūcija modernajā pasaulē" (Gaudium et Spes), kas ir vieni no padomes vēsturiskākajiem un ietekmīgākajiem devumiem.

Pāvests Jānis Pāvils II 2004.g. 29. septembrī Sv. Pētera laukumā, Vatikānā

1967. gadā Pāvests Pāvils VI iecēla viņu par kardinālu. Pēc Pāvila VI nāves 1978. gada augustā Karols Voitila līdzdarbojās Pāvesta konklāvā, kas ievēlēja kardinālu Albino Lučiāni, Venēcijas patriarhu, par Pāvestu Jāni Pāvilu I. Pēc pāvestu normām Lučiāni bija salīdzinoši jauns, lai gan viņam bija 65 gadi. Kaut arī bija paredzams, ka Voitila, kuram tolaik bija 58 gadi, piedalītos vēl kādā pāvesta konklāvā pirms astoņdesmit gadu sasniegšanas (tas ir maksimālais vecums kardināliem, kas ir elektori), viņa otrais konklāvs pienāca negaidīti drīz, 1978. gada 28. septembrī, kad, pavadījis savā amatā tikai 33 dienas, Pāvests Jānis Pāvils I nomira. Voitila atgriezās Vatikānā 1978. gada oktobrī, lai piedalītos savā otrajā konklāvā.

1978. gada 16. oktobrī Karols Voitila kļuva par Pāvestu Jāni Pāvilu II.

Pēc ilgas slimības Jānis Pāvests II mira 2005. gada 2. aprīlī.

## [izmainīt šo sadaļu] Skat. arī

- Wikiquote:Pope John Paul II - citāti
- Commons:Johannes Paulus II - attēli

## [izmainīt šo sadaļu] Ārējās saites

- www.vatican.va Vatikāna oficiālā mājaslapa
- Pāvesta Jāņa Pāvila II oficiālā mājaslapa angļu valodā
- thepopeblog.blogspot.com Pāvesta Jāņa Pāvila II neoficiālā dienasgrāmata angļu valodā
- Pāvesta uzrunas latviski
- Jānis Pāvils II - raksts latviski no "Enciklopēdijas internetā"

Saturs iegūts no "http://lv.wikipedia.org../../../j/%C4%81/n/J%C4%81nis_P%C4%81vils_II_c7bf.html"

Kategorijas: Romas pāvesti | Poļu bīskapi | Poligloti | Poļi | 1920. gadā dzimušie | 2005. gadā mirušie

##### Views

- Raksts
- Diskusija
- Pašreizējā versija

##### Meklēt

##### Citās valodās

- Afrikaans
- Anglo Saxon
- العربية
- ܐܪܡܝܐ
- Asturianu
- Žemaitėška
- Беларуская
- Беларуская (тарашкевіца)
- Български
- Bosanski
- Català
- Česky
- Cymraeg
- Dansk
- Deutsch
- Ελληνικά
- English
- Esperanto
- Español
- Eesti
- Euskara
- فارسی
- Suomi
- Français
- Furlan
- Frysk
- Gaeilge
- Galego
- עברית
- हिन्दी
- Hrvatski
- Hornjoserbsce
- Magyar
- Հայերեն
- Bahasa Indonesia
- Ilokano
- Ido
- Íslenska
- Italiano
- 日本語
- ქართული
- 한국어
- Ripoarisch
- Kurdî / كوردی
- Latina
- Lëtzebuergesch
- Limburgs
- Lietuvių
- Bahasa Melayu
- Plattdüütsch
- Nederlands
- ‪Norsk (nynorsk)‬
- ‪Norsk (bokmål)‬
- Occitan
- Kapampangan
- Deitsch
- Polski
- Português
- Română
- Русский
- Sicilianu
- Scots
- Srpskohrvatski / Српскохрватски
- Simple English
- Slovenčina
- Slovenščina
- Shqip
- Српски / Srpski
- Svenska
- தமிழ்
- ไทย
- Tagalog
- Türkçe
- Українська
- Vèneto
- Tiếng Việt
- Walon
- Winaray
- 中文
- Bân-lâm-gú